ปวดต้นขาด้านซ้ายมากค่ะ คืออาการเวลาก้าวขึ้นรถ หรือลงรถจะปวดมากและเวลานอนแล้วลุกขึ้นก็จะปวดมากผิดปกติค่ะ และเวลายกขาหรืองอขเข่าจะรู้สึกว่ากระดูกบริเวณสะโพกมีเสียงกุ๊บกลับเมื่อกระดูกหลุดออกจากเบ้าค่ะ
สวัสดีค่ะ อาการปวดต้นขา อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดหากเป็นเรื่องของกระดูกนั้นมักปวดมาก จนขยับได้น้อย หรือเดินและลงน้ำหนักไม่ได้ และในคนอายุน้อย มักไม่ค่อยมีกระดูกหักหรือหลุดจากเบ้าเองได้โดยง่ายโดยไม่มีอุบัติเหตุนำมาก่อนค่ะควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับหรือการลงน้ำหนักเยอะๆไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ เดินลงน้ำหนักไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ ควรรีบไปพบแพทย์เพื่อหาสาเหตุเพิ่มเติมค่ะ